钦定古今图书集成/明伦汇编/氏族典/第623卷 > 《郑樵通志》 > 拓跋浑
## 钦定古今图书集成/明伦汇编/氏族典/第623卷 > 《郑樵通志》 > 拓跋浑

按《魏书广平王传》：“广平王连无子，世祖以阳平王熙之第二子浑为南平王，以继连后，加平西将军。浑好
弓马，射鸟辄历飞而杀之，时皆叹异焉。世祖常命左
右分射，胜者中的，筹满，诏浑解之，三发皆中。世祖大
悦，器其艺能，常引侍左右，赐马百匹，僮仆数十人。后
拜假节都督平州诸军事、平州刺史，镇和龙。在州绥”
导有方，民裔悦之。徙凉州镇将、都督西戎诸军事、领
护西域校尉。临镇清慎，恩著凉土。更满还京，父老皆
涕泣追送，若违所亲。太和十一年，从驾巡方山，道薨。